open-index/open-wikipedia-markdown huggingface dataset:
הדיוויזיה ה-63 (ארצות הברית)

**הדיוויזיה ה-63** (באנגלית: **63rd Infantry Division**) היא דיוויזיה של צבא ארצות הברית שלחמה במלחמת העולם השנייה.

## היסטוריה
### מלחמת העולם השנייה
הדיוויזיה הוקמה ב-15 ביוני 1943, במחנה בלנדינג, פלורידה, והיא כללה את הרגימנטים ה-253, ה-254 וה-255, תוך שימוש בקאדר של דיוויזיית הרגלים ה-98. זמן קצר לאחר מכן, הדיוויזיה הועברה למחנה ואן דורן, מיסיסיפי כדי להתכונן לפריסה לאירופה. בשלוש הזדמנויות במהלך שבעה עשר החודשים הבאים, הכשירה הדיוויזיה טירונים טריים לצוותי קרב אפקטיביים, רק כדי לחלץ אותם מהדיוויזיה ונשלחו לחו"ל כמחליפים. המרכיבים הראשונים של הדיוויזיה, להוטים להיכנס לקרב, הגיעו לבסוף לאירופה בדצמבר 1944 ואליהם הצטרפו שאר הדיוויזיה בינואר 1945. הדיוויזיה נחתה במרסיי, צרפת, והועברה תחת פיקוד הארמייה השביעית, עימה לחמה במהלך הקרבות על קו זיגפריד. בהמשך חצתה הדיוויזיה את הריין, ולחמה בקרבות בגרמניה עד סוף המלחמה. במהלך הקרבות נהרגו 861 מחיילי הדיוויזיה ו-3,326 נפצעו.

### לאחר המלחמה
דיוויזיית הרגלים ה-63 הופעלה מחדש בפברואר 1952 על ידי שינוי שמה של הדיוויזיה המשוריינת ה-13, והוקצתה למילואים של הצבא, עם מפקדה בלוס אנג'לס, קליפורניה. הדיוויזיה שוב הושבתה בדצמבר 1965, ותגי הדיוויזיה הועברו ליחידה ה-63 לאימוני תגבור. ב-1 בינואר 1968, הופעל פיקוד המילואים של הצבא ה-63 (ARCOM) וכחריג למדיניות, הורשה לענוד את תג הכתף ואת סמל היחידה הייחודי של דיוויזיית הרגלים ה-63. אולם ARCOM ה-63 לא הנציח את השושלת והכבוד של דיוויזיית הרגלים ה-63, שכן מדיניות המחלקה של הצבא אינה מאשרת יחידות TDA, כגון ARCOMs, לרשת את השושלת והכבוד של יחידות TO&E, כגון דיוויזיות. הפיקוד הקיף את יחידות המילואים של הצבא בדרום קליפורניה, אריזונה ונבאדה. מ-1990 עד 1991, למעלה מ-2,500 חיילי מילואים של היחידה ה-63 שירתו בתפקיד פעיל בתמיכה במבצע "מגן מדבר" ומבצע "סערת המדבר". 22 מיחידות הפיקוד גויסו, כאשר 14 מהן נפרסו ב.

באפריל 1995, ה-ARCOM ה-63 סומנה מחדש כמפקדת התמיכה האזורית ה-63 (שחודשה מאוחר יותר ל-Regional Readiness Command), והגבולות הגאוגרפיים שלו הותאמו מחדש כך שיתאימו לאלו של הסוכנות הפדרלית לניהול חירום, אזור IX. ה-63 שמר על פיקוד ושליטה על 14,000 חיילים ו-140 יחידות במדינות קליפורניה, אריזונה ונבאדה, ולקח על עצמו אחריות נוספת לתמוך במפקדות המילואים הפונקציונליות העיקריות בתחומה. ה-RRC ה-63 תמך במשימות פעילות צבאיות זרות ומקומיות, כולל השתתפות בפעולות נאט"ו בבוסניה ובקוסובו. מאז 2001, אלפי חיילים מה-RRC ה-63 שירתו באפגניסטן ועיראק.

בספטמבר 2008, מפקדות הכוננות האזורית ה-63 וה -90 שולבו ל-63, אשר סומנה שוב לפיקוד התמיכה האזורי ה-63, עם המפקדה החדשה שלו במופט פילד, קליפורניה. כמרכיב מרכזי במעבר של הצבא המילואים לכוח מבצעי, ה-RSC ה-63 החדש שהוקם ויתר על פיקוד ושליטה ביחידות לטובת תחום אחריות מורחב מאוד. ה-RSC ה-63 מספק תמיכה בסיסית ותמיכה מנהלית ליותר מ-40,000 חיילי מילואים של הצבא בדרום מערב ארצות הברית.

## קישורים חיצוניים

* הדיוויזיה ה-63 באתר usar

63
63
קטגוריה:דיוויזיות בצבא ארצות הברית במלחמת העולם השנייה
סוניק בום (סדרת טלוויזיה)

**סוניק בום** (באנגלית: **Sonic Boom**) היא סדרת הנפשה ממוחשבת בת 104 פרקים, המבוססת על סדרת משחקי הווידאו סוניק הקיפוד. הסדרה הופקה בשיתוף פעולה אמריקאי-צרפתי, ושודרה במקור בארצות הברית ב-Cartoon Network בין השנים 2014–2017.

בישראל שודרה הסדרה לראשונה ב-2015 בדיבוב לעברית בערוץ הילדים.

## תקציר העלילה
הסדרה עוקבת אחרי סוניק, טיילס, נאקלס, איימי וסטיקס, הדמויות הראשיות ממשחקי הווידאו "Sonic Boom", כאשר הם מגנים על ביתם באי מפני התקפותיהם של דוקטור אגמן ושני עוזריו הרובוטים.

## דמויות
### גיבורים
* **[[סוניק הקיפוד (דמות)|סוניק הקיפוד]]** (אנגלית: רוג'ר קרייג סמית', עברית: ערן מור) - קיפוד כחול דמוי אדם המסוגל לנוע במהירות על קולית. מנהיג החבורה בעל אומץ לב. הוא אוהב להיות גיבור ולא סובל תחרויות.
* **[[טיילס|מיילס "טיילס" פראוור]]** (אנגלית: קולין אושונסי, עברית: שיר כהן) - שועל צהוב צעיר דמוי אדם בעל שני זנבות, וחברו הטוב של סוניק, הצעיר שבחבורה בעל חוש טכנולוגי אשר ממציא המצאות לחבורה.
* **[[נאקלס|נאקלס הקיפודן]]** (אנגלית: טרוויס וילינגהאם, עברית: מירון אהרונוביץ') - קפודן אדום דמוי אדם עם שרירים, הוא בעל הכוח בצוות, הוא עוצב לפי הדמות שלו במשחקי "Sonic Boom". לא חכם במיוחד.
* **[[איימי רוז]]** (אנגלית: סינדי רובינסון, עברית: מייה קדוש) - קיפודה ורודה דמוית אדם הנמרצת בחבורה, משתמשת בפטיש שלה במהלך הקרבות, מאוהבת בסוניק.
* **סטיקס הגירית** (אנגלית: ניקה פאטרמן, עברית: עדן גמליאל) - גירית דמוית אדם, בעלת יכולת השתמש בבומרנג במהלך הקרב. הגיעה מהג'ונגל. מתנהגת לפעמים כמטורפת.

### נבלים
* **[[דוקטור אגמן]]** (אנגלית: מייק פולוק, עברית: צביקה שוורצברג) - מדען מטורף וערמומי המשמש כנבל העיקרי בסדרה ומנסה להשתלט על האי שגרים בהם סוניק וחבריו.
* **אורבוט** - עוזרו של רובוטניק בעל זרוע עגולה בצבע אדום.
* **קיובוט** - עוזרו של רובוטניק בעל זרוע מרובעת בצבע צהוב.

## קישורים חיצוניים

* 

* 

קטגוריה:סדרות הנפשה אמריקאיות
קטגוריה:סדרות הנפשה צרפתיות
קטגוריה:סדרות טלוויזיה המבוססות על משחקי וידאו
קטגוריה:סדרות אנימציה בכיכובו של סוניק הקיפוד
קטגוריה:ערוץ הילדים: תוכניות רכש
קטגוריה:Cartoon Network: תוכניות וסדרות
קטגוריה:סדרות טלוויזיה אמריקאיות מונפשות עם השפעות אנימה
קטגוריה:סדרות טלוויזיה אמריקאיות שעלו לשידור בשנת 2014
קטגוריה:סדרות טלוויזיה צרפתיות שעלו לשידור בשנות ה-2010
הדיוויזיה ה-70 (ארצות הברית)

**הדיוויזיה ה-70** (באנגלית: **70th Infantry Division**) היא דיוויזיה של צבא ארצות הברית שלחמה במלחמת העולם השנייה.

## היסטוריה
### מלחמת העולם השנייה
הדיוויזיה הוקמה ב-15 ביוני 1943, והיא כללה את הרגימנטים ה-274, ה-275 וה-276. הדיוויזיה נחתה במרסיי, צרפת בדצמבר 1944, והועברה תחת פיקוד הארמייה השביעית, עימה לחמה במהלך הקרבות על קו זיגפריד. בהמשך חצתה הדיוויזיה את הריין, ולחמה בקרבות בגרמניה עד סוף המלחמה. במהלך הקרבות נהרגו 755 מחיילי הדיוויזיה ו-2,713 נפצעו.

### לאחר המלחמה
בשנת 1952 הוקמה הדיוויזיה מחדש כדיוויזיית מילואים, ומאוחר יותר באותה שנה ה-70 הוגדרה מחדש כדיוויזיה ה-70 (אימונים). היא נשארה בדטרויט עד 1968, אז הועברה לליבוניה, מישיגן. הדיוויזיה ה-70 (אימונים) הושבתה רשמית במישיגן ב-15 בנובמבר 1996. כבר למחרת, הופעל פיקוד התמיכה האזורי ה-70 בפורט לוטון, והחזיר את שמה של ה-70 לצפון-מערב ארצות הברית. בהתבסס על המלצות BRAC משנת 2005, פורט לוטון נסגר ופיקוד התמיכה האזורי ה-70 הושבת ב-2009.

## קישורים חיצוניים

* הדיוויזיה ה-70 באתר lonesentry

70
70
קטגוריה:דיוויזיות בצבא ארצות הברית במלחמת העולם השנייה
דייוויד נאט

**דייוויד נאט** (באנגלית: **David John Nutt**; נולד ב-16 באפריל 1951) הוא מדען בריטי העוסק בחקר סמים ובעיקר סמים פסיכואקטיביים והשפעתם על המוח.

## ביוגרפיה
דייוויד נאט נולד בבריסטול וסיים בית ספר מקומי. למד רפואה באוניברסיטת קיימברידג' וסיים לימודיו בשנת 1972. הוא עבר התמחות בבית חולים בלונדון. בהמשך עבד בבית החולים Radcliffe Infirmary באוקספורד שם השתתף במחקר שתוצאותיו פורסמו בשנת 1982. בשנים 1983–1985 היה מרצה באוניברסיטת אוקספורד. בשנת 1986 נסע להשתלמות לארצות הברית. בשנת 1988 חזר לאנגליה והתמנה לפרופסור לפסיכופרמקולוגיה באוניברסיטת בריסטול.

בשנת 2009 הקים מחלקה לניורופסיכופרמקולוגיה באימפריאל קולג' של לונדון.

בשנת 2007 פרסם מאמר על השפעת הסמים על בני אדם בכתב עת "לאנסט". בעקבות הוויכוח על ממצאי המאמר נאט פוטר ממשרתו בוועדה לסמים הממשלתית. כתוצאה מכך נאט ומספר מומחים נוספים הקימו Independent Scientific Committee on Drugs. מטעם מוסד זה נאט פרסם מספר מאמרים בנושא מדיניות איסור שימוש בסמים. החל משנת 2013 המוסד מפרסם כתב עת מדעי בנושא ונאט משמש כעורכו בראשי.

נאט משמש סגן מנהל מרכז לחקר פסיכדליה באימפריאל קולג'. בשנת 2010 הוא פרסם מאמר נוסף ב"לאנסט" בוא הציע סדרת קריטריונים למדידת השפעת שימוש בסמים על האנשים ועל החברה. בהתאם לקריטריונים אלו שימוש באלכוהול מסוכן יותר לחברה מאשר הרואין. נאט פועל לשינוי מדינות איסור שימוש בסמים בבריטניה. החל משנת 2014 נאט פועל ליצירת חומרים תחליפי אלכוהול. נאט היה חבר בצוות שפיתח MEAI כתחליף למשקה חריף.

## ספרים

* David J. Nutt (2012). Drugs Without the Hot Air: Minimising the Harms of Legal and Illegal Drugs. Cambridge: UIT. ISBN 978-1-906860-16-5.
* David J. Nutt (2020). Drink ? : The New Science of Alcohol and Your Health. Yellow Kite. .


## קישורים חיצוניים
* 

* ראיון עם דייוויד נאט
* ביוגרפיה

קטגוריה:פסיכיאטרים בריטים
קטגוריה:בוגרי אוניברסיטת קיימברידג'
קטגוריה:סגל אוניברסיטת אוקספורד
קטגוריה:סגל אוניברסיטת בריסטול
קטגוריה:סגל אימפריאל קולג'
קטגוריה:בריטים שנולדו ב-1951
הסופר קאפ הספרדי 2023

**עונת 2022/2023 בסופר קאפ הספרדי** היא המהדורה ה־39 במסגרת הסופר קאפ הספרדי, תחרות כדורגל שנתית למועדונים הספרדיים המצליחים ביותר במסגרת הלה ליגה וגביע המלך בעונה החולפת. לראשונה מזה שש שנים משחק הגמר היה משחק "קלאסיקו" לאחר שברצלונה גברה על ריאל בטיס בחצי הגמר וריאל מדריד גברה גם כן על ולנסיה.

## הקבוצות המשתתפות
הטורניר כולל את אלופת ספרד וסגניתה, ושתי הקבוצות שהעפילו לגמר גביע המלך.

## המשחקים

### חצי הגמר

----

### גמר

## ראו גם
*עונת 2021/2022 בלה ליגה

## הערות שוליים

2023
קטגוריה:תחרויות כדורגל ב-2023
קטגוריה:2023 בספרד
קטגוריה:2023 בערב הסעודית
קטגוריה:תחרויות כדורגל בערב הסעודית
קטגוריה:ריאד: ספורט
חנקן אדום-ראש

ממוזער|צעיר
[ממוזער|[ביצה|ביצי חנקן אדום-ראש, אוסף מוזיאון טולוז]]
**חנקן אדום-ראש** (שם מדעי: *Lanius senator*) הוא מין של ציפור שיר מהסוג חנקן שבמשפחת החנקניים. אורכו 17–19 ס"מ, ומשקלו 29–37 גרם. גילו המקסימלי של החנקן הוא 3 שנים. החנקן צד את טרפו, משפד אותו על קוץ ואוכלו חי או משאיר אותו להתייבש ולשמש מזון עתידי.

## תיאור המראה החיצוני
### זכר
הכיפה והעורף חומים-אדומים, הגב והמצח שחורים, והכנפיים שחורות מלמעלה. על הכנף כמה כתמים לבנים, ובתעופה הם מקנים מראה לבן יצוגי.

### נקבה
דומה לזכר אך דהויה יותר, הגב אפור-חום, הבטן לבנה ועל צידי הבטן יש סהרונים אפורים. פעמים רבות, הכתם הלבן-בז' שליד המקור גדול מזה של הזכר, ומגיע עד אזור המצח והעין.

### צעיר
זנבו של הצעיר קצר במקצת מזה של הבוגרים. בצד הכנף כתם לבנבן קטן וכל הבטן והחזה עם סהרונים אפורים.

## קולות
קריאת האזהרה היא כמה קריאות קצרות וצרודות. השירה היא זרם חזק של ציוצים מצקצקים ולפעמים מעורבבת עם קולות חיקוי של ציפורים אחרות.

## אזורי מחיה
החנקן אדום-הראש דוגר בחורשות דלילות, באזורים חקלאיים שכוללים עצים, ומעדיף להיות בקרבת מטעי פרי. נודד לאזורים טרופיים כגון אפריקה.

### בישראל
חולף מצוי. דוגר בצפון הארץ ובמרכזה. מעדיף שטחים פתוחים.

## תזונה
החנקן הוא ציפור השיר הדורסת היחידה, על אף שאינה נחשבת ציפור דורסת. חנקן אדום-ראש מתייצב במקום גבוה וסורק את השטח. כאשר הוא מזהה חגב, חיפושית, דו-חי, יונק קטן או זוחל כגון לטאה או נחש קטן - החנקן תופס את הטרף בצווארו, ובעזרת מקורו הקשה הורג אותו (במקרה של חולייתנים שובר את חוליות הצוואר). אחרי שהרג את טרפו, הוא לוקח אותו למקום בטוח ואוכל אותו שם.
פעמים רבות החנקן משפד את הטרף על קוץ או גדר תיל. לתופעה זאת יש כמה הסברים: הראשון הוא סימון טריטוריה; השני הוא יצירת מחסן מזון מיובש; השלישי הוא עשיית רושם על נקבות כדי שיראו, שהוא צייד טוב ויוכל לספק להן די מזון אם יבחרו בו לבן זוג.

## קישורים חיצוניים

## הערות שוליים

קטגוריה:חנקניים
קטגוריה:טקסונים שתוארו בידי קארולוס לינאוס
קטגוריה:בעלי חיים שתוארו ב-1758
קטגוריה:ארץ ישראל: חנקניים
קטגוריה:ירדן: עופות
קטגוריה:מרוקו: עופות
קטגוריה:ספרד: עופות
לוס אנג'לס דרום

**לוס אנג'לס דרום** הוא סרט מחזמר-דוקומנטרי משנת 2022, בבימוי גולן רייז ושרון יעיש בהפקת דרומהפקות. הסרט הוקרן לראשונה בבכורה בפסטיבל דוקאביב 2022 בתחרות הישראלית.

## עלילת הסרט
בקריית מלאכי, העיר התאומה של לוס אנג'לס, החלומות נשכחו מאחור. יוסף חורי, יושב כבר שלושים שנה בחנותו המבולגנת והכאוטית ומתקן שעונים. יוסף היה ילד גאון, אבל עיירת הפיתוח בה נולד היא לא מקום לילדים גאונים. היום, כשהוא בן שישים, החובות נערמים והבחירות המקומיות בפתח יוסף מחליט שהגיע הזמן. בניגוד לכל הסיכויים ולאנשים הרואים בו משוגע, הוא מחליט לרוץ לבחירות כדי לנסות לתקן את העוולות ולהפיח רוח חדשה בעיר ובחייו.

## פסטיבלים ופרסים
הסרט הוקרן לראשונה בפסטיבל דוקאביב 2022 וזכה בפרס הצילום.

## קישורים חיצוניים
* 

* דוקאביב 2022- עמוד הסרט באתר דוקאביב 2022
קטגוריה:קריית מלאכי
קטגוריה:סרטים תיעודיים ישראליים
קטגוריה:סרטים ישראליים משנת 2022
קטגוריה:בחירות לרשויות מקומיות בישראל בתרבות
כף קינזי

**כף קינזי** או **קייפ קינזי** (באנגלית: **Cape Kinsey**) היא לשון יבשה מכוסה קרח, בארץ אואטס שבאנטארקטיקה.

לשון היבשה ממוקמת מצידו המזרחי של מפרץ דייוויס.

## היסטוריה
### גילוי ומיפוי הכף

לשון היבשה התגלתה בפברואר 1911, על ידי לוטננט הארי ל. ל. פנל (H.L.L. Pennell), מהצי המלכותי הבריטי, שהשתתף במשלחת הבריטית לאנטארקטיקה, אשר חקרה את אנטארקטיקה בפיקודו של רוברט פלקון סקוט.

לשון היבשה התגלתה מרחוק, מסיפון האונייה טרה נובה.

במרץ 1961 ערכה משלחת החקר האנטארקטית הלאומית של אוסטרליה (ANARE) סקר באזור. צוות הסקר הגיע לאתר בספינה "מגה דאן" (MV Magga Dan), בפיקודו של פיליפ לו (Phillip Law).

### מקור השם

סקוט נתן ללשון היבשה את שמה.

לשון היבשה נקראת על שם ג'יי. ג'יי. קינזי (J.J. Kinsey), מהעיר כרייסטצ'רץ' שבניו זילנד, אשר טיפל בצרכי המשלחת הבריטית באנטארקטיקה, בניו זילנד.

## ראו גם
* הר קינזי

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=b-FwBY8bia0C&pg=PA224&lpg=PA224&dq=%22Cape+Kinsey%22&source=bl&ots=lbLHQpBsRv&sig=ACfU3U3VuQhpWyOfhvLXKQe4X368X0fCRQ&hl=en&sa=X&ved=2ahUKEwj_w4OE49z3AhWJD-wKHT8FDlQQ6AF6BAgCEAM#v=onepage&q=%22Cape%20Kinsey%22&f=false Sailing Directions for Antarctica: Includes Islands South of Latitude 60°]**, 1960, P 224

• National Imagery and Mapping Agency 2002, **[https://books.google.co.il/books?id=tZffAAAAMAAJ&pg=PA166&lpg=PA166&dq=%22Cape+Kinsey%22&source=bl&ots=OMFB7Qg4Ns&sig=ACfU3U1FDPUmk3nK2KG6buKCtckc9Eobnw&hl=en&sa=X&ved=2ahUKEwj_w4OE49z3AhWJD-wKHT8FDlQQ6AF6BAgYEAM#v=onepage&q=%22Cape%20Kinsey%22&f=false Sailing Directions (planning Guide) and (enroute) for Antarctica]**, P 166

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA409&lpg=PA409&dq=%22Cape+Kinsey%22&source=bl&ots=qcTEusQat6&sig=ACfU3U04rzXxEfcmNQqZ-QZLDmysILGbxA&hl=en&sa=X&ved=2ahUKEwj_w4OE49z3AhWJD-wKHT8FDlQQ6AF6BAgXEAM#v=onepage&q=%22Cape%20Kinsey%22&f=false Sailing Directions (planning Guide) and (enroute) for Antarctica]**, P 409

## קישורים חיצוניים
* כף קינזי באתר הסקר הגאולוגי של ארצות הברית
* כף קינזי באתר הגאזט האנטארקטי של ממשלת אוסטרליה
* כף קינזי באתר הגאזט האנטארקטי המשווה SCAR של ממשלת אוסטרליה
* כף קינזי באתר mindat
* מזג אוויר נוכחי עדכני בכף קינזי

## הערות שוליים

קינזי
The Lonely Hearts Club Tour

**The Lonely Hearts Club Tour** הוא סיבוב ההופעות השני של הזמרת-יוצרת הוולשית מרינה, הידועה גם בשם הבמה שלה לשעבר, מרינה אנד דה דיימונדס.

## רקע ופיתוח
תאריכי ההופעות בבריטניה הוכרזו ביום הוולנטיין, והתאריכים בצפון אמריקה הוכרזו באפריל. ב-30 באפריל 2012 הוכרז כי ההופעות בבריטניה נדחו בעקבות מצב מיתרי הקול של הזמרת עד להופעה שב-18 ביוני 2012. סיבוב ההופעות התקיים במקביל לסיבוב ההופעות Mylo Xyloto Tour של הלהקה קולדפליי, בו שימשה מרינה כמופע חימום.

ב-11 בפברואר 2013 הודיעה דיאמנדיס באמצעות אתר האינטרנט והאימייל שלה כי סיבוב ההופעות שלה באירופה מבוטל.

## רשימת רצועות

### הערות
* בהופעות שהתקיימו ב-29 וב-30 ביוני 2012, "How to Be a Heartbreaker" בוצע בין "Primadonna" ו-"Shampain".
* "Lonely Hearts Club" בוצע כשיר הפותח את ההופעה ב-30 בספטמבר וב-2, 4, 5, 6, 8, 14 ו-15 באוקטובר 2012.
* "Hypocrates" בוצע כשיר השני של ההדרן ב-9, 11 ו-13 באוקטובר 2012.
* ב-14 באוקטובר 2012 בוצע "Living Dead" כשיר השני של ההדרן.
* ב-20 במאי 2013 בוצע השיר "EVOL" בין "Radioactive" ו-"Shampain".

## מופעי פתיחה
* מרדית' שלדון (לג 1: הממלכה המאוחדת)
* MS MR (לג 1: צפון אמריקה)
* Foe (לג 2: הממלכה המאוחדת)
* פוקסס (לג 2: הממלכה המאוחדת)
* איקונה פופ (לג 2: צפון אמריקה)
* צ'ארלי XCX (לג 3: צפון אמריקה)
* Little Daylight (לג 3: צפון אמריקה)

## תאריכי הופעות

### ביאורים

## נתוני נוכחות והכנסות

## קישורים חיצוניים

## הערות שוליים

קטגוריה:סיבובי הופעות מ-2012
קטגוריה:סיבובי הופעות מ-2013
קטגוריה:סיבובי הופעות של מרינה דיאמנדיס
קטגוריה:סיבובי הופעות באמריקה הצפונית
קטגוריה:סיבובי הופעות בארצות הברית
קטגוריה:סיבובי הופעות בממלכה המאוחדת
קטגוריה:סיבובי הופעות בקנדה
מפלצת של מלון: הסדרה

**מפלצת של מלון: הסדרה** (באנגלית: **Hotel Transylvania: The Series**) היא סדרת טלוויזיה מונפשת אמריקאית-קנדית שנוצרה על ידי מארק סטיינברג. הסדרה היא פריקוול לסרט מפלצת של מלון, הראשון מבין סרטי הזיכיון. היא מתרחשת בשנת 2008, ארבע שנים לפני אירועי הסרט. הסדרה מתמקדת במייוויס בת ה-114/115 וחבריה במלון טרנסילבניה כאשר דרקולה חבר במועצת הערפדים.

העונה הראשונה של הסדרה, שכוללת 26 פרקים, הופצה ב-25 ביוני 2017 בערוץ דיסני בארצות הברית, כאשר הפרק הראשון הופץ מוקדם ב-20 ביוני 2017 באפליקציית ערוץ דיסני, ביוטיוב וב-VOD. הפרקים האחרונים של עונה זו שודרו קודם בנטפליקס בארצות הברית ב-25 ביוני 2018, לפני יציאתם לטלוויזיה. בקנדה העונה החלה לשדר ב-2 באוקטובר 2017 בערוץ Teletoon.

ב-12 בספטמבר 2018 הוכרזה עונה שנייה לסדרה. העונה השנייה והאחרונה של הסדרה החלה לשדר ב-8 באוקטובר 2019 והסתיימה ב-29 באוקטובר 2020.

ב-2025, הסדרה חזרה ללוח השידורים, אבל הפעם בערוץ הילדים עם דיבוב מחודש.

## תקציר העלילה
הסדרה מתרחשת בשנת 2008, ארבע שנים לפני הסרט, ועוקבת אחרי מייוויס וחבריה כשהם יוצאים להרפתקאות במלון טרנסילבניה.

## דמויות
### דמויות ראשיות
* **מייביס** - ערפדית צעירה בת 114 שנה ובתם של דרקולה ומרתה המנוחה, אשר רוצה להנות עם חבריה. בעזרת הסקרנות שלה נוטה מייוויס להסתבך עם הדודה לידיה. בסוף העונה הראשונה היא חגגה את יום הולדתה ה-115.
* **וונדי בלוב** - בתו של בלובי ואחת מחבריה של מייוויס.
* **האק נ. שטיין** - בנם המתבגר של פרנקנשטיין ויוניס ואחד מחבריה של מייוויס.
* **פדרו** - מומיה מתבגר אשר מזכיר את מורי ואחד מחבריה של מייוויס, אוהב בעיקר לאכול, לישון ולשיר ראפ.
* **דודה לידיה** - אחותו הגדולה של דרקולה ודודתה של מייוויס, היא דואגת לכל סדר במלון.
* **דיאן** - תרנגולת המחמד של דודה לידיה, היא נוהגת להתנהג כמו אנושית.

### דמויות חוזרות
* **דרקולה** - אביה של מייוויס, עוסק בתהליכי "מועצת הערפדים" בסדרה.
* **פרנקנשטיין** - אביו של האנק ובעלה של יוניס.

## מדבבים
הדיבוב העברי בוים על ידי שרון בורגראוקר, והופק על ידי ענבר שטגר עזרא וטלי מוזס נתנאל.החידוש בוים על ידי זוהר פלד ונדיה כהן, והופק על ידי תומר קאופמן, אופק בר עוז ודן שצברג.

בנוסף, השתתפו בדיבוב העברי הישן גם: סער בדישי, אליעזר וייס, ליאור חקון, עדי ארד ודנה שחר.בדיבוב העברי המחודש השתתפו גם: דנה מגון, רז וקנין, עמי מנדלמן, בר סביר, דדי זהר, יובל גרבש, זוהר פלד, דן שצברג, תומר קאופמן, דור סרוגו, קובי ליקורמן, גליה קורקט, מייה קדוש, בר קליין, אלונה אלכסנדר, טליה ברקאי, סיוון תם ולורה שופוב.

## שידור

## קישורים חיצוניים
* 

* 

## הערות שוליים

קטגוריה:סדרות הנפשה אמריקאיות
קטגוריה:סדרות הנפשה קנדיות
קטגוריה:סדרות טלוויזיה המבוססות על סרטים
קטגוריה:מפלצת של מלון
קטגוריה:סדרות טלוויזיה אמריקאיות שעלו לשידור בשנת 2017
איגוד תעשיית ההקלטות הדרום קוריאני

**איגוד תעשיית ההקלטות הדרום קוריאני** (בקוריאנית: **한국음악콘텐츠협회**; בראשי תיבות: **KMCA**) הוא הארגון המרכזי המייצג את ענף ההקלטות של קוריאה הדרומית.

האיגוד נוסד ב-2008 במטרה להגן על קניין רוחני של תוכן מוזיקלי על ידי מאבק בפיראטיות, להסדיר הזרמת מוזיקה, ולקדם את האינטרסים המקצועיים של חבריה. ב-2010, הארגון השיק את הדירוג הארצי, Gaon, בשיתוף משרד התרבות, הספורט והתיירות בדרום קוריאה. ב-2018, הארגון השיק את אישורי ההסמכה להקלטת מוזיקה בקוריאה הדרומית.

## קישורים חיצוניים
* 

## הערות שוליים

קוריאה הדרומית
קטגוריה:קוריאה הדרומית: תרבות
כדור אוגרים

ממוזער|אוגר בתוך כדור אוגרים
ממוזער|אוגר בתוך כדור אוגרים ירוק
**כדור אוגרים** הוא כדור חלול העשוי מפלסטיק שקוף שלתוכו מכניסים אוגרים, גרבילים, דגואים ומכרסמים קטנים אחרים, המאפשרים להם להתרוצץ מחוץ לכלובים שלהם מבלי להסתכן, לברוח או ללכת לאיבוד מתחת לרהיטים. האוגרים יכולים לעשות פעילות גופנית בעזרת כדור האוגרים. כדורים מייצרים רעם נשמע על פני רוב המשטחים, מה שמקל על איתורם גם כשהם מחוץ לטווח הראייה.

כדורי אוגרים מיוצרים ונמכרים לפחות מאז שנות ה-70 של המאה ה-20. רובם עשויים מפלסטיק שקוף עמיד עם חורי אוויר ודלת קטנה או מכסה אשר מאפשר לבעלים להכניס או להוציא את האוגר מהכדור.

אף על פי שכדורי אוגרים נועדו להגן על האוגרים, הם לא יכולים להגן עליהם באופן מלא, ואם האוגרים נופלים ממקום גבוה, הם עלולים להיפצע ואף למות. על מנת לשמור על בטיחותם של האוגרים, הבעלים רשאים להניח את כדור האוגרים במפלס התחתון של ביתם, הרחק מכל מפלס גבוהה או מדרגות. חלק מהבעלים אף שמים מחסום ליד המדרגות, כדי שהאוגרים לא יתגלגלו במורד המדרגות.

אף על פי שלכדורי אוגרים יש חורי אוויר, יש להוציא את האוגרים מכדור האוגרים מדי פעם על מנת לתת להם לשתות ועל מנת למנוע מהם לקבל מכות חום. חשוב לשמור על כדור האוגרים כל הזמן בזמן שחיית המחמד בפנים. לעיתים הכדור מתגלגל מהר מדי, מה שעלול לפצוע את האוגר שבתוך הכדור.

היצרנים ממליצים להכניס לתוך כדורי האוגרים, אוגרים, גרבילים, עכברים, דגואים וחולדות קטנות בלבד; אין להכניס צ'ינצ'ילות או שרקנים לתוך הכדורים, מכיוון שגודלם ומבנה גופם שונים ממכרסמים קטנים, והכנסתם לתוך הכדור עלול להווה עבורם סכנה.

## ביקורת
Tierärztliche Vereinigung für Tierschutz, האיגוד הווטרינרי הגרמני לרווחת בעלי חיים, ביקר בעבר את השימוש בכדורי אוגרים, האיגוד מזהיר כי כדורי אוגרים מהווים סכנה לאוגר, שהאוגר לא יכול לשלוט במהירות הכדור ולפעמים אף יכול להיחנק מכמות החמצן הדלה בתוך הכדור.

## ראו גם
* זורבינג
* אוגר

## קישורים חיצוניים

## הערות שוליים

קטגוריה:ציוד לבעלי חיים
אוגרים
איגוד תעשיית ההקלטות הליטאי

**איגוד תעשיית ההקלטות הליטאי** (בליטאית: **Lietuvos gretutinių teisių asociacija**), הידוע גם בשם **AGATA**, הוא הארגון המרכזי המייצג את ענף ההקלטות של ליטא. הארגון חבר בפדרציה הבינלאומית לתעשייה הפונוגרפית.

מאז 2011, AGATA הוא הגוף האחראי על גביית פיצויים לסופרים, אמנים, שחקנים ומפיקים בליטא.

מאז ספטמבר 2018, AGATA מפרסם מדי שבוע את מצעד 100 הסינגלים המובילים ומצעד 100 האלבומים המובילים, על בסיס מכירות פיזיות והזרמות מדיה.

## קישורים חיצוניים
* 

## הערות שוליים

קטגוריה:מוזיקה ליטאית
ליטא
סופר נינטנדו וורלד

**סופר נינטנדו וורלד** (באנגלית: **Super Nintendo World**, ביפנית: **スーパー・ニンテンドー・ワールド**) הוא פארק שעשועים הנמצא באולפני יוניברסל יפן. פארק השעשועים מבוסס בעיקר על זיכיון משחקי הווידאו של מריו וכמו גם על תתי הסדרות של זיכיון זה.

השותפות בין חברת נינטנדו לחברת יוניברסל הוכרזה לראשונה במהלך מאי 2015. הבנייה של פארק השעשועים ביפן החלה ביוני 2017. לאחר מספר עיכובים עקב התפרצות מגפת הקורונה התקיימה לבסוף הפתיחה החגיגית של פארק השעשועים ב-18 במרץ 2021. נכון ל-2022 נמצא בשלבי בנייה פארק שעשועים נוסף מאותו הסוג באולפני יוניברסל שבהוליווד ועתיד להיפתח באביב 2023.

היוצר של משחקי מריו שיגרו מיאמוטו היה מעורב בעיצוב ובניית הפארק והאטרקציות בפארק.

## אטרקציות
* **מריו קארט: האתגר של קופא** (Mario Kart: Koopa's Challenge) - אטרקציית נסיעה אינטראקטיבית הכוללת שימוש בטכנולוגיית מציאות רבודה המבוססת על סדרת משחקי מריו קארט .
* **ההרפתקה של יושי** (Yoshi's Adventure) - מתקן מסוג Omnimover המבוסס על סדרת המשחקים של יושי.
* **Power Up Band Key Challenges** - אטרקציה אינטראקטיבית בסגנון ציד אוצרות אשר במסגרתה השחקנים צריכים למצוא מפתחות ולהביס את באוזר ג'וניור. על מנת לקחת חלק באטרקציה זו חייבים לרכוש רצועת "Power Up Band" אשר נמכרת בנפרד וכמו כן יש להתקין במכשיר הנייד את האפליקציה הרשמית של אולפני יוניברסל יפן.

## קישורים חיצוניים

* 

## הערות שוליים

קטגוריה:נינטנדו
קטגוריה:פארקי שעשועים באסיה
קטגוריה:אוסקה
קטגוריה:יפן: אטרקציות תיירותיות
קטגוריה:מריו (זיכיון)
ואריו

**ואריו** (ביפנית: **ワリオ**, באנגלית: **Wario**) הוא דמות בדיונית מזכיון משחקי הווידאו "מריו" של חברת נינטנדו. ואריו נוצר כמעין דופלגנגר מרושע של מריו. בניגוד למריו האמיץ והאדיב, ואריו מתואר כחמדן, רגזן, וחסר הליכות אשר מקנא בתהילה לה זכה מריו, ולעיתים רבות זומם כיצד יהפוך עשיר מספיק על מנת שהוא יוכל להיות פופולרי כמו מריו. עם זאת, התוכניות הללו כמעט תמיד נכשלות.

ואריו הופיע לראשונה במשחק הגיים בוי משנת 1992 "Super Mario Land 2: 6 Golden Coins" בתור האנטגוניסט הראשי והבוס האחרון אותו מריו צריך להביס. שמו הוא הלחם בסיסים של "מריו" ושל המילה היפנית ווארואי (悪い) שפירושה "רע". ואריו עוצב על ידי הירוג'י קיוטאקה והוא מדובב על ידי צ'ארלס מרטינה אשר מדבב דמויות רבות אחרות בסדרה, כולל את האחים מריו ולואיג'י ו-ואלואיג'י שותפו.

עם השנים הפך ואריו לכוכב סדרות משחקים משלו, ביניהן "Wario Land" ו-"WarioWare". בנוסף לכך דמותו של ואריו נכללה גם במשחקי ספין-אוף שונים של סדרת משחקי מריו, וכן במשחקים אחרים של חברת נינטנדו, כמו בין היתר סדרת משחקי הלחימה .Super Smash Bros, אשר מהווה סוג של קרוסאובר של דמויות שונות ממשחקי חברת נינטנדו. דמותו כיכבה גם במדיות אחרות, למשל הרומן הגרפי "Super Mario Adventures".

השותף למזימותיו של ואריו הוא ואלואיג'י, אויבו המושבע של לואיג'י. ואריו ו-ואליג'י לעיתים קרובות משתפים פעולה במשחקי מריו.

## משחקים
דמותו של ואריו הופיעה לראשונה במשחק הגיים בוי משנת 1992 "Super Mario Land 2: 6 Golden Coins" בתור אנטגוניסט הראשי. מאז ואילך ואריו כיכב כפרוטגוניסט בסדרת משחקים משלו הכוללת את:
* Wario Land: Super Mario Land 3 (גיים בוי)
* Wario Land 2 (גיים בוי)
* וירטואל בוי Wario Land (וירטואל בוי)
* Wario Land 3 (Game Boy Color)
* Wario Land 4 (גיים בוי אדוונס)
*  (גיים בוי אדוונס)
* Wario World (גיים קיוב)
*  (גיים קיוב)

ואריו הופיעה לאורך השנים גם כדמות משנית במשחקים אחרים בזיכיון מריו כגון:
* משחקי מריו גולף
* משחקי מריו טניס
* סדרת משחקי מריו פארטי
* סדרת משחקי מריו קארט
* סדרת משחקי מריו וסוניק

בנוסף, ואריו הוא גם דמות שניתן לשחק בה היא במשחק Super Mario 64 DS.

ואריו היה גם האנטגוניסט במשחק "Wario's Woods", והיה גם היריב של בומברמן במשחק "Wario Blast".

## קישורים חיצוניים

## הערות שוליים

קטגוריה:מריו (זיכיון): דמויות
Tini Tini Tini

***Tini Tini Tini*** (בעברית: "**טיני טיני טיני**") הוא אלבום האולפן השלישי של הזמרת-יוצרת הארגנטינאית טיני. האלבום יצא לאור ב-3 בדצמבר 2020 בהוצאת חברות התקליטים הוליווד רקורדס ויוניברסל מיוזיק לטין אנטרטיינמנט. הסינגל המוביל מהאלבום, "22", הופץ ב-3 במאי 2019.

האלבום למקום השני בארגנטינה, וקיבל את תואר היהלום הכפול על ידי איגוד תעשיית ההקלטות הארגנטינאי (CAPIF). הוא נחשב לאלבום הנמכר ביותר בכל הזמנים במדינה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי טיני
קטגוריה:אלבומים בספרדית
קטגוריה:אלבומים שהושפעו בעקבות מגפת הקורונה
קטגוריה:אלבומי חברת הוליווד רקורדס
קטגוריה:אלבומי חברת יוניברסל מיוזיק לטין אנטרטיינמנט
Tini

***Tini*** (בעברית: **טיני**; מעוצב: ******) הוא אלבום הבכורה של הזמרת-יוצרת הארגנטינאית טיני. האלבום יצא לאור ב-29 באפריל 2016 בהוצאת חברת התקליטים הוליווד רקורדס. הסינגל המוביל מהאלבום, "Siempre Brillarás", והגרסה האנגלית שלו, "Born to Shine", הופצו ב-25 במרץ 2016.

האלבום קיבל את תואר הזהב בארגנטינה ונמכר בלמעלה מ-100,000 עותקים ברחבי העולם תוך פחות מחודשיים.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2016
קטגוריה:אלבומי טיני
קטגוריה:אלבומים באנגלית
קטגוריה:אלבומים בספרדית
קטגוריה:אלבומים שהופקו על ידי ג'ייסון אביגן
קטגוריה:אלבומי חברת הוליווד רקורדס
Quiero Volver (אלבום)

***Quiero Volver*** (בעברית: **אני רוצה לחזור**) הוא אלבום האולפן השני של הזמרת-יוצרת הארגנטינאית טיני. האלבום יצא לאור ב-12 באוקטובר 2018 בהוצאת חברות התקליטים הוליווד רקורדס ויוניברסל מיוזיק לטין אנטרטיינמנט. הסינגל המוביל מהאלבום, "Te Quiero Mas", הופץ ב-12 באוקטובר 2017.

האלבום עמד בראש המצעדים בארגנטינה, והפך לאלבום השני של טיני במדינה שעשה זאת (כאמנית סולו).

## רשימת רצועות

## מיקומי שיא

## נתוני מכירות

## קישורים חיצוניים

## ביאורים

## הערות שוליים

קטגוריה:אלבומי טיני
קטגוריה:אלבומים באנגלית
קטגוריה:אלבומים בספרדית
קטגוריה:אלבומי חברת הוליווד רקורדס
קטגוריה:אלבומי חברת יוניברסל מיוזיק לטין אנטרטיינמנט
Provenza

"**Provenza**" (בעברית: "** פרובאנס**") הוא שיר שהוקלט על ידי הזמרת-יוצרת הקולומביאנית קרול ג'י. השיר יצא לאור ב-22 באפריל 2022, על ידי חברת התקליטים יוניברסל מיוזיק לטין אנטרטיינמנט, כסינגל ראשון מתוך האלבום *[[Mañana Será Bonito]]*. הוא נכתב על ידי ג'י, דניאל אחוואריה וקווין קרוז.

השיר הגיע למקום הראשון במצעד השירים הלטיניים.

## רקע וכתיבה
השיר נכתב על ידי קרול ג'י, דניאל אחוואריה וקווין קרוז והופק על ידי אווי און דה דראמס שעבד עם קרול ג'י על שירים ולהיטים שונים שהוציאה במהלך הקריירה שלה. קרול ג'י ביצעה את "Provenza" בשידור חי בפסטיבל המוזיקה והאמנויות של עמק קואצ'לה ב-24 באפריל 2022 ובפעם השנייה ב-25 באפריל 2022.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות.

## וידאו קליפ
הווידאו קליפ הרשמי של השיר פורסם ב-22 באפריל 2022 בשידור חי והועלה לערוץ היוטיוב הרשמי של קרול ג'י. הוא בוים על ידי במאי הווידאו הקליפים פדרו ארטולה. לאורכו של הקליפ, קרול ג'י נוסית במכונית צהובה (זו המוצגת בעטיפת הסינגל) ברחבי ארצות הברית.

נכון למרץ 2025, מונה הצפיות של הקליפ עומד על למעלה ממיליארד צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קרול ג'י
קטגוריה:שירים בספרדית
קטגוריה:שירים שנכתבו על ידי קרול ג'י
קטגוריה:שירי רגאטון
קטגוריה:סינגלים בהוצאת יוניברסל מיוזיק לטין אנטרטיינמנט
Ahora Me Llama

**Ahora Me Llama** הוא שיר של הזמרת הקולומביאנית קרול ג'י בהשתתפות הראפר הפוארטו ריקני באד באני, שיצא לאור ב-26 במאי 2017.

## וידאו קליפ

הווידאו קליפ הרשמי של "Ahora Me Llama" יצא לאור ב-8 ביוני 2017 בערוץ היוטיוב של קרול ג'י.

נכון ל-13 במאי 2022, לווידאו קליפ של השיר יש יותר מ-947 מיליון צפיות ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קרול ג'י
קטגוריה:שירי באד באני
קטגוריה:שירים בספרדית
קטגוריה:שירים שנכתבו על ידי קרול ג'י
קטגוריה:שירים שנכתבו על ידי באד באני
קטגוריה:סינגלים בהוצאת יוניברסל מיוזיק לטינו
דונקי קונג ג'וניור

**דונקי קונג ג'וניור** (באנגלית: ) הוא משחק פלטפורמה משנת 1982 שפותח ופורסם על ידי חברת נינטנדו היפנית. זהו משחק ההמשך למשחק הווידאו המצליח משנת 1981 "דונקי קונג", אך התפקידים של הדמויות המרכזיות הפוכים במשחק בהשוואה למשחק הקודם - מריו (אשר נקרא במקור "ג'מפמן") הוא כעת הנבל ודונקי קונג ג'וניור מנסה להציל את אביו. המשחק פותח בתחילה למכונות הארקייד ובמהלך שנות ה-80 המשחק יצא גם למגוון פלטפורמות ביתיות.

המשחק תוכנן בעיקר על ידי שיגרו מיאמוטו וכמו גם על ידי המהנדס הראשי של חברת נינטנדו גאנפיי יוקוי. מיאמוטו יצר גם את הגרפיקה של המשחק יחד עם יושיו סאקאמוטו. את המוזיקה למשחק הלחין יוקיו קאנהאוקה.

## עלילה
גיבור המשחק, דונקי קונג ג'וניור, מנסה להציל את אביו דונקי קונג, אשר נתפס על ידי מריו ונכלא בכלוב.

דונקי קונג ג'וניור חייב להציל את אביו. מריו מנסה לעצור את דונקי קונג ג'וניור על ידי שחרור חיות והצבת מכשולים בדרכו. כאשר דונקי קונג ג'וניור מצליח במסך האחרון להציל את אביו, דונקי קונג משתחרר והפלטפורמה קורסת. בהמשך דונקי קונג בועט במריו אשר עף החוצה מהפריים. בגרסת של המשחק לקונסולת ה-NES מריו מת כאשר הפלטפורמה קורסת.

## אזכורים בתרבות הפופולרית
במהלך שנות ה-80 הופקה סדרת אנימציה שהתבססה על המשחק בשם "דונקי קונג ג'וניור" אשר שודרה במקור בין השנים 1983 עד 1985. דמותו של דונקי קונג ג'וניור דובבה בסדרה על ידי פרנק ולקר.

דונקי קונג ג'וניור הוא אחת מ-8 הדמויות בהן ניתן לשחק במשחק "Super Mario Kart" שיצא במקור עבור קונסולת המשחק סופר נינטנדו. דונקי קונג ג'וניור הוא גם דמות בה אפשר לשחק במשחק "Mario's Tennis" שיצא לקונסולת משחקי הווידאו וירטואל בוי ובמשחק "Mario Tennis" שיצא לקונסולת משחקי הווידאו נינטנדו 64.

דונקי קונג ג'וניור הוא אחת מהדמויות במשחק "Super Mario Maker" אשר השחקן מסוגל להפוך אליו כאשר במהלך המשחק הדמות בה משחקים אוכלת פטריות קסם.

## קישורים חיצוניים

קטגוריה:משחקי פלטפורמות ממוחשבים
קטגוריה:משחקי NES
קטגוריה:משחקי קומודור 64
קטגוריה:משחקי ארקייד
קטגוריה:משחקי וידאו משנת 1982
קטגוריה:דונקי קונג
קטגוריה:משחקי וידאו שפותחו ביפן
Chicken Noodle Soup (שיר של ג'יי-הופ)

**Chicken Noodle Soup** הוא שיר של הראפר הדרום קוריאני ג'יי-הופ מלהקת הבנים BTS בהשתתפות הזמרת האמריקאית בקי ג'י. השיר יצא לאור דרך ביג היט אנטרטיינמנט ב-27 בספטמבר 2019. השיר דוגם את השיר של די ג'יי ובסטר והראפרית יאנג בי באותו השם, מהאלבום, *[[Webstar Presents: Caught in the Web]]*, של ובסטר מ-2006.

## רקע

ג'יי-הופ פרסם ב-*V Live* ש-"Chicken Noodle Soup" המקורי של ובסטר ויאנג בי היה משמעותי עבורו מכיוון שהוא הקשיב לו לעיתים קרובות כשהחל ללמוד לרקוד לראשונה. ג'יי-הופ רצה שהגרסה שלו ל-"Chicken Noodle Soup" תיכלל במיקסטייפ הבכורה שלו, *[[Hope World]]*, שכן הרצועה מייצגת את התשוקה שלו לריקוד.

הוא גם רצה שהרצועה תכלול אמן אחר; אך מכיוון ששיתוף הפעולה לא התרחש, הרצועה לא יצאה ב-2018. ג'יי-הופ ובקי ג'י נפגשו בטקס פרסי המוזיקה של בילבורד 2019 במאי, כאשר זה אמר בעבר שהוא רוצה לשתף איתה פעולה. בקי ג'י וג'יי-הופ תרמו לכתיבת המילים תלת-הלשוניות, שמתרכזות סביב הזהות של האדם ומתן כבוד לשורשים שלהן.

## וידאו קליפ
את הקליפ ביים יונגסוק צ'וי מלומפנס, והופק על ידי צ'וי ונתן שרר. הוא צולם בלוס אנג'לס וכולל למעלה מ-50 רקדנים בני לאומים שונים.

הווידאו קליפ משלב תנועות ריקוד מהכוראוגרפיה המקורית של "Chicken Noodle Soup", כמו גם כוראוגרפיה חדשה הכוללת מרפקים מתנופפים עם רגליים כפופות כדי לחקות תרנגולת. הקליפ מסתיים בקליפ לא רשמי בו ניתן לראות את צוות הרקדנים שר ורוקד. את התוספת הזו ביקש ג'יי-הופ לכלול מתוך כוונה "ללכוד את האנרגיה החיובית" ביום הצילומים.

## מיקומי שיא

## קישורים חיצוניים

## הערות שוליים

קטגוריה:שירי בקי ג'י
קטגוריה:שירים באנגלית
קטגוריה:שירים בספרדית
קטגוריה:שירים בקוריאנית
קטגוריה:שירים מרובי שפות
קטגוריה:שירים שנכתבו על ידי בקי ג'י
קטגוריה:שירים שנכתבו על ידי ג'יי-הופ
קטגוריה:שירים על מזון ושתייה
יוניברסל מיוזיק לטין אנטרטיינמנט

**יוניברסל מיוזיק לטין אנטרטיינמנט** (באנגלית: **Universal Music Latin Entertainment**) היא חברת תקליטים שהוקמה על ידי יוניברסל מיוזיק גרופ בשנת 2008. דרך החברה, יצאו בעיקר אלבומים ושירים בסגנון לטיני, פופ לטיני ורגאטון. תחת החברה פועלות יוניברסל מיוזיק לטינו, פונוביסה רקורדס, יוניברסל מיוזיק מקסיקו, קפיטול לטין, מצ'טה מיוזיק ודיסה רקורדס.

יוניברסל מיוזיק לטין אנטרטיינמנט נחשבת ביחד עם סוני מיוזיק לטין לחברת התקליטים הלטינית הגדולה והמצליחה ביותר בעולם.

## רקע והיסטוריה
### יוניוויז'ן רקורדס (2001–2008)
ליוניוויז'ן רקורדס, שהוקמה באמצע 2001, כבר היה סגל אמנים שזכה להצלחה בינלאומית: אנסול, פילאר מונטנגרו, אנאיס, ג'ניפר פניה, גרסיאלה בלטרן, אימאן, לוס פורסטרוס, דניאל רנה ופפה אגילר. בשנת 2003, ג'ניפר פניה הפכה לאמנית היחידה מחברת התקליטים שהועמדה לפרס גראמי בקטגוריית "האלבום המקסיקני/מקסיקני-אמריקאי הטוב ביותר", אך לא זכתה בפרס לבסוף.

חברת התקליטים פורקה במאי 2008 עם רכישת יוניוויז'ן מיוזיק גרופ .

### פונוביסה רקורדס
כאשר נרכשה בשנת 2002 על ידי יוניוויז'ן מיוזיק גרופ, פונוביסה היא חברת התקליטים המקסיקנית האזורית הגדולה ביותר בתעשיית המוזיקה ומאז 1984 השיקה כוכבים לטיניים גדולים לשווקים הבינלאומיים ולאמריקה המרכזית. סגל האמנים החתומים בחברת התקליטים כולל למעלה מ-120 אמנים, ביניהם: מרקו אנטוניו סוליס, לה בנדה אל רקודו, קונחנטו פרימוורה, לוס טמרריוס ולוס טיגרס דל נורטה.

### דיסה רקורדס
דיסה רקורדס היא חברת התקליטים האזורית-מקסיקנית השנייה בגודלה אחרי פונוביסה. היא הייתה בבעלות משפחת צ'אבס ממונטריי עד יוני 2001; עד לרכישתה של יוניוויז'ן, שרכשה 50% מדיסה ממשפחת צ'אבס. בנובמבר 2006 רכשה יוניוויז'ן את 50% הנותרים מחברת התקליטים והפכה אותה לחברת בת של יוניוויז'ן מיוזיק גרופ. דיסה מייצגת למעלה מ-50 אמנים, שרבים מהם הם שמות מוכרים במוזיקה בשפה הספרדית כדוגמת ארסלי ארמבולה.

### מצ'טה מיוזיק
מצ'טה מיוזיק מייצגת את אמני הרגאטון המובילים מפוארטו ריקו ואמנים לטיניים מכל רחבי העולם, כדוגמת אקוויד, ויסין & יאנדל, איווי קווין, דדי יאנקי, דון עומר ומולוטוב.

### יוניברסל מיוזיק לטינו
יוניברסל מיוזיק לטינו הוקמה בשנת 1997, ומייצגת אמנים מובילים מסוגת המוזיקה הלטינית, כדוגמת לוסרו, בלינדה פרגרין, לואיס פונסי, אנריקה איגלסיאס, חואנס, דויד ביסבל, פאולינה רוביו ודולסה מריה. פוליגרם לטינו  התמזגה עם יוניברסל מיוזיק לטינו לאחר רכישתה של פוליגרם בידי יוניברסל מיוזיק גרופ. זו הקימה עם ונה מיוזיק את סיינט מיוזיק. נלי פורטדו ופיטבול הצטרפו ליוניברסל במטרה להוציא מוזיקה בשפה הספרדית.

### קפיטול לטין

בעקבות רכישת EMI מיוזיק על ידי יוניברסל מיוזיק גרופ ב-2012, מוזגה קפיטול לטין עם יוניברסל מיוזיק לטין אנטרטיינמנט. חברת התקליטים מייצגת אמנים שהיו חתומים בעת הרכישה.

### אפטרקלוב דאנס לאב
חברת תקליטים המתמקדת בעיקר בקהל המוזיקה האלקטרונית הלטינית. הוקמה ב-2014, ומייצגת אמנים כדוגמת שר לויד, 3Ball MTY וחואן מגאן.

### חברות שנסגרו
* RMM רקורדס & וידאו 
* פוליגרם לטינו 
:* רודבן רקורדס 

## האמנים החתומים בסוני מיוזיק לטין



להלן חלק מהאמנים החתומים (או שהוחמתו בעבר) בסוני מיוזיק לטין:

## קישורים חיצוניים

* 

## הערות שוליים

קטגוריה:יוניברסל מיוזיק לטין אנטרטיינמנט
קטגוריה:חברות תקליטים
השטן באוהיו

**השטן באוהיו** (באנגלית: **Devil in Ohio**) היא מיני-סדרת מתח בת שמונה פרקים המבוססת על ספר באותו שם מאת דריה פולטין, שעובד לסדרה בהפקת רשת ההזרמה נטפליקס.

## עלילה
ד"ר סוזאן מאטיס פסיכיאטרית בבית החולים אוספת לביתה נערה מסתורית הנמלטת מציפורני כת מסתורית. נוכחות הנערה בביתה מטלטלת את עולמם של בני המשפחה.

## שחקנים ודמויות
* אמילי דשנל - ד"ר סוזן מאטיס: פסיכיאטרית בבית חולים.
* סם ייגר - פיטר
* חררדו סלאסקו - הבלש לופז
* מדלן ארתור - מיי
* סזריה דוטסון - ג'ול מאטיס: בתה בת ה-15 של סוזן.
* אלישה ניוטון - הלן
* נעמי טאן - דני
* ד'ג'ולייט אמארה - טטיאנה
* ג'ייסון סקאקי - אייזק
* מרסי טי האוס - אדל
* סמנתה פריס - רודה
* בראדלי סטרייקר בתור השריף ווילקינס
* אוון אליסון - סבסטיאן
* טיי ווד - טדי
* סטייסי פרבר - ג'ינה
* טאמו פניקיט - מלאכי
* קינן טרייסי - נואה

## הפקה
ג'ון פאוסט, בראד אנדרסון, לסלי הופ וסטיב אדלסון יביימו פרקים של הסדרה.

ב-15 בספטמבר 2021, הוכרז שנטפליקס נתנה אישור להפקת מיני סדרה בת שמונה פרקים המבוססת על הרומן של דריה פולטין. פולטין, רייצ'ל מילר ואנדרו ויילדר הם מפיקים בפועל, ואיאן היי משמש כמפיק.

### ליהוק
לצד הכרזת הסדרה, לוהקו אמילי דשנל, סם ייגר, חררדו סלאסקו, מדלן ארתור, סזריה דוטסון, אלישה ניוטון ונעמי טאן. ד'גולייט אמארה ,ג'ייסון סקאקי, מארסי. טי האוס, סמתה פריס, בראדלי סטרייקר, אוון אליסון, טיי ווד, סטטיסי פרבר טאמו פניקיט וקינן טרייסי לוהקו באוקטובר 2021.

### צילומים
הצילומים החלו ב-8 בספטמבר 2021 בוונקובר, קנדה, והסתיימו ב-13 בדצמבר 2021.

## קישורים חיצוניים

## הערות שוליים

קטגוריה:סדרות מתח אמריקאיות
קטגוריה:נטפליקס: תוכניות וסדרות

קטגוריה:סדרות טלוויזיה אמריקאיות שעלו לשידור בשנת 2022
קטגוריה:תוכניות טלוויזיה שמתרחשות באוהיו
חדירה (למתחם מוגן)

**חדירה** היא כניסה לא מורשית למתחם מוגן (מבנה, מחנה צבאי, יישוב, מדינה וכדומה). חדירה היא עוולה אזרחית של הסגת גבול ואם באה כדי להפחיד מחזיק בנכס, להעליבו, להקניטו או לעבור עבירה, היא גם עבירה פלילית של הסגת גבול.

למניעת חדירה משמשות שלל שיטות של בקרת גישה. לאיתור חדירה לאחר שנעשתה משמשים אמצעים שונים, כגון גדר מערכת ושביל טשטוש.

לחדירה משמשות שיטות שונות, ובהן:
* התחזות למורשה כניסה, באמצעות שימוש בתעודה מזויפת או בתחפושת (למשל תחפושת של חייל).
* ניצול פרצה בגדר המקיפה את המתחם המוגן או יצירת פרצה חדשה וכניסה דרכה.
* חפירת מנהרה מתחת לגדר המקיפה את המתחם (למשל מנהרות הלחימה ברצועת עזה או כניסה אליו בדרך האוויר (למשל בליל הגלשונים).
* התגברות על המאבטח הניצב בכניסה למתחם המוגן.

חדירה מתבצעת ממניעים שונים, למשל לשם איסוף מודיעין, לשם גנבה, לשם ונדליזם ברכוש שבמתחם המוגן או באנשים הנמצאים בו ולשם השתלטות על המתחם המוגן.

במסגרת תיקון לחוק העונשין נוסף לו סעיף 34י1, שזו לשונו:

משמעות תיקון זה היא כי ניתן להפעיל כוח בלתי מידתי כנגד פורצים וגנבים, לצורך הגנה על רכוש. קודם חקיקת תיקון זה, לא ניתן היה להפעיל כוח בלתי מידתי כנגד פורץ כהגנה עצמית, ואסור היה לפגוע בפורץ כאשר כוונתו לפגיעה או גנבת רכוש, ללא סכנה מוחשית לפגיעה בחיים. עם זאת, בית המשפט העליון הבהיר שיש מעשים שייחשבו לבלתי סבירים בעליל ולא יוכלו לחסות תחת סעיף זה. כך, נקבע שנער שירה למוות באדם שהכיר שנכנס לחצר ביתו במסגרת סכסוך על עסקה למכירת אופנוע, לא יוכל ליהנות מסעיף זה, כיוון שהירי היה בלתי סביר בעליל בהתחשב במצב הדברים.

## ראו גם
* פריצה
* הסתננות

## הערות שוליים

קטגוריה:אבטחה
חררדו סלאסקו

**חררדו סלאסקו** (בספרדית: **Gerardo Celasco**; נולד ב-8 באפריל 1982) הוא שחקן אמריקאי, הידוע מתפקידו בתור מיגל לופז-פיצג'רלד באופרת הסבון של רשת NBC; "תשוקות" (2000 - 2007) ובזכות תפקידו בתור חאווייר קסטילו בסדרת הדרמה המשפטית של רשת ABC; "המדריך לרוצח" (2019 - 2020).

## ביוגרפיה
סלאסקו נולד במיאמי, פלורידה להורים ילידי אל סלוודור. בילדותו עבר סלאסקו עם הוריו לאל סלוודור. את לימודיו סיים בבית הספר האמריקאי של אל סלבדור (Escuela Americana). שם, התחרה בתחרויות קפיצות סוסים בינלאומיות. סלאסקו גם שיחק כדורעף באופן מקצועי והשתתף במשחקי מרכז אמריקה. הקבוצה בה שיחק זכתה בטורניר מרכז אמריקה. סלאסקו זכה להתאמן עם נבחרת אל סלבדור.

מאוחר יותר חזר סלאסקו לארצות הברית כדי ללמוד לתואר ראשון במימון באוניברסיטה המתודיסטית הדרומית (אנ') בדאלאס, טקסס. 

## קריירה
זמן קצר לאחר סיום לימודיו, צלם האופנה רוברטו אגילר הציע לו להיות הפנים של מסע הפרסום "Toni & Guy Bed Head". הוא גם הופיע בקליפ של פרנקי ג'יי לשירו "And I Had You There".

המגזין "People en Español" בחר בו כאחד מ-25 הרווקים הלטיניים הלוהטים בעולם בשנת 2006. באותה שנה החל לגלם את מיגל לופז-פיצג'רלד באופרת הסבון "תשוקות" מ-2006 עד 2007.

בשנת 2011 שיחק בסרט הקולנוע "מאניבול". הוא גילם את שחקן הבייסבול קרלוס פנייה.

בשנת 2019 הופיע סלסאקו בתור חאווייר קסטילו בסדרת הטלוויזיה של ABC "המדריך לרוצח". 

בשנת 2022 שיחק בתפקיד הבלש לופז במיני-סדרה "השטן באוהיו" של נטפליקס.

## חיים אישיים
סלאסקו מתגורר בלוס אנג'לס אבל נשאר קרוב מאוד למשפחתו ומבקר אותם לעיתים קרובות בבירה סן סלוודור. 

בשנת 2019 החל לצאת עם השחקנית ג'ניפר מוריסון; ומאוחר יותר במהלך 2022, הזוג התחתן בטקס חשאי. 

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא סלוודורי
קטגוריה:בוגרי האוניברסיטה המתודיסטית הדרומית
קטגוריה:אמריקאים שנולדו ב-1982
על כנפי נשרים (סרט)

**על כנפי נשרים** (באנגלית: **The Wings of Eagles**) הוא סרט מלחמה ביוגרפי אמריקאי משנת 1957 בבימויו של ג'ון פורד, עם ג'ון ויין ומורין אוהרה בתפקידים הראשיים.

התסריט מבוסס על הביוגרפיה של פרנק "ספיג" ויד  שהיה טייס וממקימי הכוח האווירי בצי ארצות הברית. הוא המשיך בפעילותו בחיל הים למרות פציעה קשה שגרמה לו לשיתוק חלקי וגם כתב תסריטים ומחזות.

ויד עבד גם עם הבמאי ג'ון פורד שביים לפי תסריטיו ומופיע בסרט הזה בשם ג'ון דודג'. פורד ביים את הסרט כמחווה לידידו ויד שמת עשר שנים לפני כן.

הסרט הופק בעזרת צי ארצות הברית ויש בו קטעים של קרבות אמיתיים.

## תקציר העלילה
פרנק "ספיג" ויד (ג'ון ויין) הוא מהטייסים הראשונים בצי ארצות הברית. הוא מטיס ללא רשות מטוס ימי עמו נמצא גם קפטן הזארד (קנת טובי), טייס בצבא ארצות הברית. ויד נאלץ לבסוף לנחות מחוסר דלק לתוך מסיבה לכבוד אדמירל מופאט  (אדמונד לאו). הוא ננזף אך האדמירל מכיר ברצונו להעצים את הכוח האווירי של הצי למרות מגבלות תקציב של הסנאט. ויד יוזם השתתפות הצי במטס סביב העולם נגד טייסי הצבא. לפני המטס מתחוללת קטטה גדולה בין טייסי הצי והצבא. ויד וחברו לטיסה ג'ון פרייס (קן קרטיס) וגם אחרי שטייסי הצי מנצחים.

ויד נשוי למין (מורין אוהרה) אבל תפקידיו מרחיקים אותו מהבית. לאחריו שבנו התינוק מת, נולדות לו שתי בנות. ויד נמצא בוושינגטון ומשפחתו בקליפורניה. הוא מועלה לדרגת לוטננט קומנדר ומפקד טייסת. ויד חוזר לביתו ובנותיו בתחילה לא מזהות אותו. עם הזמן הם מתפייסים אך באחד הלילות קם ויד לשמע בכי של אחת הבנות. הוא נופל במדרגות ושובר חוליה בעמוד השדרה הצוארי.

הוא מועבר לניתוח ושיקום בבית החותים של הצי בסן דייגו ומוצמד אליו חברו הטייס "ג'אגהד" קרסון. ויד לא רוצה שמין תבקר אותו עד שישתקם. הוא עובר שיקום ממושך שבסופו הוא מסוגל ללכת בצליעה כבדה בעזרת קביים. בתקופה זו הוא מחבר מחזה ותסריטים מצליחים ומתקשר לבמאי הסרטים ג'ון דודג' (וורד בונד) שהוא למעשה הבמאי ג'ון פורד. בינתיים הוא מפתח צורת לחימה של נושאות מטוסים קטנות שישמשו כתגבורת של נושאות המטוסים הגדולות במטוסים וציוד לחימה.

הוא חוזר למין בתקווה לבנות שוב את משפחתו אך פורצת מלחמה עם יפן והוא מקבל פיקוד על נושאת מטוסים ומשתתף בקרבות. הם מופצצים על ידי מטוסים יפנים וחברו קרסון נפצע. ויד לא עומד בלחץ ולוקה בהתקף לב שלאחריו הוא נפרד מפקודיו בנושאת המטוסים לקול המנון הצי האמריקאי.

## צוות השחקנים

## קישורים חיצוניים

*קדימון לעל כנפי נשרים, באתר יוטיוב
*פרנק ויד משתעשע במטוס ימי, באתר יוטיוב
*על כנפי נשרים, באתר TCM
*הקטטה בין טייסי הצי לטייסי הצבא, באתר יוטיוב
*פרנק ויד מסביר את תוכניתו לאדמירל מופאט, באתר יוטיוב
*ג'ון ויין ומורין אוהרה בסרט, באתר יוטיוב
קטגוריה:סרטי 1953
קטגוריה:סרטי ג'ון ויין
קטגוריה:סרטי מלחמה
קטגוריה:סרטי מלחמת העולם השנייה
קטגוריה:סרטים אמריקאיים
קטגוריה:סרטים באנגלית
קטגוריה:סרטים ביוגרפיים
קטגוריה:סרטי ג'ון פורד
היינץ מלקוס

**היינץ מלקוס** (בגרמנית: **Heinz Melkus**; 20 באפריל 1928, דרזדן – 5 בספטמבר 2005, דרזדן), היה נהג מרוצים ואיש עסקים גרמני שפעל בגרמניה המזרחית.

## ביוגרפיה
היינץ מלקוס נולד בדרזדן. לאביו היה אזרחות אוסטרית והוא היה בעל עסק בתחום הובלות. בשנות ה-30 היינץ קיבל אזרחות גרמנית. הוא למד בבית הספר והתעניין בטייס. בימים האחרונים של מלחמת העולם השנייה הוא קיבל רישיון טייס. בגלל ההפצצות המשפחה עזבה את העיר והסתתרה בהרים. לאחר סיום המלחמה הם חזרו לדרזדן. תקופה מסוימת העסק של אביו פעל אך נסגר בלחץ השלטונות. היינץ מלקוס החל לעבוד בהובלות במקביל החל להתעניין במרוצי מכוניות. הוא התחתן בשנת 1949 ובשנת 1950 נולד בנו הבכור.

במהלך שנות ה-50 מלקוס החל להשתתף במרוצי מכוניות וזכה בפרסים. הוא היה אלוף גרמניה המזרחית מספר פעמים והגיע למקום ראשון במרוצי מכוניות שנערכו במדינות הגוש הסובייטי. בסך הכל מלקוס היה אלוף גרמניה המזרחית חמש פעמים והתחרה עד לשנת 1977. עד לשנת 1977 הוא השתתף בכ-200 מרוצי מכוניות.

בשנות ה-60 הוא הקים חברה לייצור מכוניות מרוץ ומכוניות ספורט על בסיס מכוניות של Wartburg. במספר מרוצים הוא התחרה במכוניות שבנה בעצמו. מכונית מדגם Melkus RS 1000 הייתה הכי מוצלחת ונבנו 100 יחידות מדגם זה. כמו מלקוס עצמו מכוניות שלו התחרו במרוצי פורמולה 3 ו-Formula Junior. החברה נסגרה בשנת 1986.

לאחר איחוד גרמניה מקלוס פתח חברה למכירת מכוניות של BMW באזורים שונים במזרח גרמניה. העסק היה מוצלח והתפתח במהרה.

בנים של היינץ מלקוס ונכדו המשיכו במסורת משפחתית והיו נהגי מכוניות מרוץ מוצלחים.

מלקוס נפטר בשנת 2005 בעקבות מחלת לב.

## קישורים חיצוניים

* ביוגרפיה

קטגוריה:נהגי מכוניות מרוץ גרמנים
קטגוריה:גרמנים שנולדו ב-1928
קטגוריה:גרמנים שנפטרו ב-2005
הפרחים

**הפרחים** היה שבועון לילדים בעברית שיצא לאור בלוגנסק שבאוקראינה בשנים 1907–1914 על ידי ישראל בנימין לבנר.

## היסטוריה
בשנים 1905–1806 ערך ישראל בנימין לבנר את השבועון לילדים "החיים והטבע", שיצא לאור בווילנה. בשנת 1906 עבר ללוגנסק לאחר שמונה לרב מטעם שם. בלוגנסק החל להוציא לאור ולערוך את השבועון לילדים "הפרחים", שהיה מפעל יחיד שלו. גיליון ראשון של השבועון יצא לאור בחשוון תרס"ח (נובמבר 1907). השבועון יצא לאור עד אלול תרע"ד (ספטמבר 1914), אז נפסק פרסומו עקב מלחמת העולם הראשונה. 

בשבועון פורסמו סיפורים, אגדות, שירים, מחזות, חידות, רשימות על החי והצומח, חדשות, התכתבויות עם העורך ועוד. עם המחברים שיצירותיהם פורסמו בשבועון נמנו יעקב פיכמן, אהרן ליבושיצקי, יהודה גרזובסקי (גור), שאול טשרניחובסקי, יצחק למדן, ישראל יהודה אדלר, מנחם זלמן וולפובסקי, ישראל זמורה, חיים דב שחר, פסח בן-עמרם, אברהם שוער, לוין קיפניס, שמעון גינצבורג ופסח גינזבורג.

במכתב למרדכי ליפסון, שהתלונן על שיבושים בקבלת השבועון, תיאר לבנר את עמלו:
:העיתון אינו יוצא בדיוק מפני שהעורך הוא גם המעתיק את הכתבים אל הנקי, מנקדם, מגיהם, עוסק יחידי במשלוח וכותב בעצם ידו את  של החותמים. זאת לי השנה השלישית בהוצאת העיתון, ועדין לא הביא לי בלתי אם עבודה כבדה שלא תשתלם לעולם, הפסד ממון ומפח נפש ... לו ראה כבודו כיצד חי עיתון זה ובמה הוא מתפרנס, כי עתה לא הביע תרעומות כי אם השתוממות, ואולם כל זמן שאני חי וכוחי בי ואור עיניי אתי – יָצֹא יֵצֵא העיתון וחותמיו קבל יקבלו, ואפילו באיחור זמן, כל מה שהתחייבתי לפניהם מבלי גְּרוֹעַ דבר.

## קישורים חיצוניים
* 

## הערות שוליים

קטגוריה:עיתוני ילדים ונוער
טקס פתיחת אירועי האירוויזיון

**טקס פתיחת אירועי האירוויזיון** (נקרא גם על פי צבע השטיח: **שטיח אדום / ורוד / כחול / כתום / טורקיז**) הוא טקס חגיגי שמתקיים בתחילת השבוע של אירועי תחרות הזמר של האירוויזיון. העיר המארחת מקדמת בברכה את המשתתפים באירוע של יחסי ציבור, שמטרתו לשווק את תחרות הזמר ואת העיר המארחת, ולהציג את המשתתפים לאמצעי התקשורת.

טקס פתיחה תקשורתי ונוצץ במתכונת שקיימת בשנים האחרונות, בו המשתתפים צועדים על שטיח חגיגי - התחיל באירוויזיון 2009 במוסקבה. עד אז, בדרך כלל ראש העיר המארחת היה מקבל את פני המשתתפים בבניין העירייה, באירוע צנוע יותר.

הטקס נקרא גם על פי צבע השטיח - שטיח אדום / ורוד / כחול / כתום / טורקיז. מתקיים בדרך כלל ביום ראשון שפותח את שבוע אירועי האירוויזיון. לעיתים מתקיים יום לפני כן, בשבת שלפני אירועי האירוויזיון.

## קישורים חיצוניים
*Looking back: How the Opening Ceremony became a Eurovision tradition מתוך אתר תחרות האירוויזיון, 10 במאי 2020

## הערות שוליים

קטגוריה:אירוויזיון
באירוח אצל דמיטרי גורדון

**באירוח אצל דמיטרי גורדון** (באוקראינית: **В гостях у Дмитра Гордона**) היא תוכנית ראיונות של דמיטרי גורדון, שמאז 1996 משודרת בטלוויזיה האוקראינית ובאינטרנט.

## תיאור
מתכונת התוכנית היא שיחות עם אנשים מפורסמים בני זמננו: דמויות תרבות, אמנות, מדע, ספורט ופוליטיקה. במשך השנים התארחו בתוכנית מיכאיל גורבצ'וב, בוריס ג'ונסון, ליאוניד קרבצ'וק, ויקטור יושצ'נקו, אלכסנדר לוקשנקו, וולודימיר זלנסקי, מיכאיל סאקשווילי, יוליה טימושנקו, ויקטור צ'רנומירדין, אדוארד שוורדנדזה, מייק פומפאו, אנדריי שבצ'נקו, אולג בלוחין, ויטלי קליצ'קו, גארי קספרוב, בוריס ברזובסקי, ניקיטה מיכאלקוב, מוסלים מגומאייב, ולדימיר ז'ירינובסקי, בוריס נמצוב, מיכאיל חודורקובסקי, יוסיף קובזון, סרגיי בובקה, אנדריי קונצ'לובסקי, פרנסיס פוקויאמה, דייוויד פטראוס ואחרים.

לרוב, ראיונות מתפרסמים בחלקים במספר תוכניות. במהלך קיומה של התוכנית הפכו כ-1,000 איש מרחבי העולם לבני שיחו של דמיטרי גורדון.

## ערוץ היוטיוב של התוכנית
גורדון יצר את ערוץ היוטיוב של התוכנית "באירוח אצל דמיטרי גורדון" ביוני 2012. בערוץ הוא מפרסם גרסאות מלאות של ראיונות וקטעים מהם. נכון למאי 2022, לערוץ "באירוח אצל דמיטרי גורדון" יש 3.12 מיליון מנויים.

## קישורים חיצוניים

קטגוריה:אוקראינה: טלוויזיה
קטגוריה:תוכניות אירוח
מולקה

**מולקה** (בקוריאנית: **몰카**) הוא המונח הקוריאני למצלמות נסתרות או מצלמות ריגול מיניאטוריות המותקנות בחשאי ובאופן לא חוקי, לרוב על מנת ללכוד תמונות וסרטונים מציצניים.
מולקה הוא קיצור של המילה **מולא-קמרה** (בקוריאנית: 몰래카메라) שפירושה מצלמה נסתרת. מקורו של המונח הוא משמה של תוכנית מתיחות טלוויזיונית קוריאנית ששודרה ממרץ 1991 ועד נובמבר 1992.
זה הפך את המונח לציון מתיחה ומצלמת ריגול בו זמנית.

בדרום קוריאה, מצלמות הריגול התרבו בשנות ה-2010 והן מותקנות לרוב בחורים קטנים או סדקים בקירות במקומות כמו שירותים ציבוריים ואכסניות.
התמונות והסרטונים המציצניים מועלים לאינטרנט ונמכרים בפלטפורמות השונות, כולל רשתות החברתיות וזאת ללא ידיעת או הסכמת המצולמים בהם.

ביוני 2021, ארגון משמר זכויות האדם (HRW) כינה את דרום קוריאה כמדינה מספר אחת בעולם בשימוש במצלמות ריגול למטרת פשעי מין דיגיטליים.

## קישורים חיצוניים
* 
* 
* 

קטגוריה:עבירות מין
קטגוריה:קוריאה: תרבות
עונת 1956/1957 בליגת המשנה ההולנדית

**עונת 1956/1957** הייתה העונה הראשונה של ליגת המשנה ההולנדית, שהיא הליגה ההולנדית השנייה. קודם לעונה זו התקיימה הליגה במתכונת חובבנית בשם **אליפות הולנד** 32 קבוצות הרכיבו את הליגה בעונה זו, 9 הקבוצות שסיימו אחרונות את עונת 1955/56 באליפות הולנד מ**הליגה הראשונה A** ומ**הליגה הראשונה B** יחד עם מנצחות ליגת המשנה של אליפות הולנד.

בסיום עונה זו העפילו לליגה הראשונה דן האג ובלו וויט אמסטרדם. EBOH וספורטקאלב אמה נשרו לליגה השלישית.
## מבנה
מעונה זו ועד עונת 1995/96 על ניצחון הוענקו 2 נקודות ועל תיקו נקודה בודדת. הליגה כללה 32 קבוצות בשני בתים ששיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. בסיומם הראשונה בכל בית זכתה באליפות והעפילה לליגה הראשונה והקבוצות במקום ה-16 בכל בית נשרו לליגה השלישית.

## טבלת הליגה
#### בית א'

#### בית ב'

קטגוריה:עונות בליגת המשנה ההולנדית
קטגוריה:תחרויות כדורגל ב-1956
קטגוריה:תחרויות כדורגל ב-1957